Ayí̵ ipí sɨmɨní̵ rɨwoŋí̵ sɨpɨxo ŋweaŋí̵pimɨ xwiogwí̵ nánɨ rawɨrawá sɨwí̵á yíáná sɨpɨxí̵ píránɨŋí̵ wepaxe mimónɨŋagɨ nánɨ ámá ná sɨpɨxí̵yo ŋweagí̵ápɨ re rɨnárɨgí̵awixɨnɨ , “ Ananɨ e epaxí̵ eŋánáyí̵ , re dánɨ pí̵nɨ nɨwiárɨmɨ sɨpɨxomɨ nɨmeámɨ nurane ipí sɨmɨní̵ rɨwoŋí̵ yoí̵ Pinikasɨyɨ rɨnɨŋí̵wámɨ — Sɨmɨní̵ rɨwoŋí̵ awá pɨrɨŋwí̵ Kɨritɨpimɨ axí̵ rɨwámɨnɨ rɨwoŋí̵wárɨnɨ . Xwí̵á mɨdánɨ mɨdánɨ wiápí̵nɨmeaŋí̵ eŋagɨ nánɨ e rawɨrawá wiŋwí̵ mé eŋerɨnɨ . Sogwí̵ wearɨŋí̵mɨ dánɨ rɨwónapɨŋí̵wárɨnɨ . Awámɨ nɨrémorane rawɨrawá sɨwí̵á yarí̵ná awámɨ ŋweáwanɨgɨnɨ . ” rɨnárɨgí̵awixɨnɨ .
